b'\n_START_ARTICLE_\nFN MAG\n_START_SECTION_\nDesign\n_START_PARAGRAPH_\nFN MAG bruger 7.62 x 51 mm NATO ammunition, og ligner internt Browning Automatic Rifle. Det er et b\xc3\xa6ltef\xc3\xb8det maskingev\xc3\xa6r, og b\xc3\xa6ltef\xc3\xb8dningen minder om den man finder p\xc3\xa5 MG42 maskingev\xc3\xa6ret. _NEWLINE_FN MAG har vist sig at v\xc3\xa6re utroligt p\xc3\xa5lidelig under alle omst\xc3\xa6ndigheder. Da den amerikanske h\xc3\xa6r testede den kunne den gennemsnitligt affyre 26,000 skud uden at f\xc3\xa5 skader._NEWLINE_En popul\xc3\xa6r funktion p\xc3\xa5 maskingev\xc3\xa6ret er at l\xc3\xb8bet kan udskiftes meget hurtigt. Et tr\xc3\xa6net hold maskingev\xc3\xa6rskytter kan skifte l\xc3\xb8bet p\xc3\xa5 tre sekunder, og skal if\xc3\xb8lge instruktionerne g\xc3\xb8re dette efter 200 skud hvis der skydes hurtigt, for at undg\xc3\xa5 overophedning. I praksis springer skytterne ofte dette over, da v\xc3\xa5bnet kan t\xc3\xa5le det. Under Falklandskrigen er der eksempler p\xc3\xa5 faldsk\xc3\xa6rmstropper der affyrede over 8,000 skud fra samme l\xc3\xb8b, under slaget ved Goose Green. Resultatet var at l\xc3\xb8bene var hvidgl\xc3\xb8dende men v\xc3\xa5bnene virkede stadig.'